46
 1. Решението и цялостното досие, придружаващо издаденото решение в съответствие с член 46 се запазват в системата за обслужване на едно гише в период от поне 15 години.
 2. Цялостното досие, придружаващо решението на разрешаващия орган, издадено в съответствие с член 46, трябва да включва всички използвани от разрешаващия орган документи и оценъчните досиета на съответните национални органи по безопасността за района на използване.
 3. След изтичането на периода на пазене по параграф 1 решението, прието в съответствие с член 46 за издаване на разрешение на типа возило и/или на разрешение за пускане на возилото на пазара, както и неговото придружаващо досие, се преместват в архив и се запазват в период до изтичането на пет години след приключването на експлоатацията на возилото, както тя е отразена в регистъра по член 47 от Директива (ЕС) 2016/797.
 ГЛАВА 8
 СУСПЕНДИРАНЕ, ОТМЯНА ИЛИ ИЗМЕНЕНИЕ НА ИЗДАДЕНО РАЗРЕШЕНИЕ
 Член 53
 Суспендиране, отмяна или изменение на издадено разрешение
 1. Разрешаващият орган може да приложи временни мерки за безопасност под формата на суспендиране на разрешение за тип возило в съответствие с член 26, параграф 3 от Директива (ЕС) 2016/797.
 2. В случаите по член 26, параграф 3 от Директива (ЕС) 2016/797 и след преглед на мерките, предприети за отстраняване на сериозния риск за безопасността, разрешаващият орган, издал разрешението, може да реши да отмени или измени разрешението, в съответствие с член 26, параграф 4 от Директива (ЕС) 2016/797.
 3. Заявителят може да обжалва решението за отмяна или изменение на дадено разрешение, в съответствие с член 26, параграф 5 от Директива (ЕС) 2016/797.
 4. В случай на решение за отмяна или изменение на дадено разрешение, разрешаващият орган трябва да информира Агенцията и да даде мотивите за своето решение. Агенцията трябва да информира всички национални органи по безопасността за решението за отмяна или изменение на дадено разрешение, както и за мотивите за това решение.
 Член 54
 Въздействието на суспендиране, отмяна или изменение на издадено разрешение върху регистрацията в ERATV, ERADIS и регистрите на возилата
 1. Когато разрешаващият орган вземе решение за отмяна, суспендиране или изменение на дадено разрешение за тип возило, той трябва съответно да актуализира данните в ERATV, в съответствие с разпоредбите в член 26, параграф 4 от Директива (ЕС) 2016/797 и да осигури съответно актуализиране на ERADIS.
 2. Държавата членка, където е регистрирано возилото, трябва да осигури отразяване на всяко решение за отмяна или изменение на разрешение за тип возило и/или на разрешение за пускане на возило на пазара в регистъра по член 47 от Директива (ЕС) 2016/797.
 ГЛАВА 9
 ЗАКЛЮЧИТЕЛНИ РАЗПОРЕДБИ
 Член 55
 Преходни разпоредби
 1. В случаите, при които национален орган по безопасността установи, че няма да може да издаде разрешение за возило в съответствие с Директива 2008/57/ЕО преди съответната дата за съответната държава членка, той трябва незабавно да информира заявителя и Агенцията.
 2. В случая по член 21, параграф 8 от Директива (ЕС) 2016/797 заявителят решава дали да продължи да бъде оценяван от националния орган по безопасността, или да подаде заявление до Агенцията. Заявителят трябва да информира за своето решение и двете институции,